Nr. 2963 din 21.01.2025

Proces - verbal

încheiat astăzi, 21.01.2025 cu ocazia întrunirii comisiei numită

prin HCLM nr.279/28.11.2024

 Participă: dl Moldovan Călin- Viceprimar

 dl Kerekes Karoly- Consilier local

 dna Bordi Kinga- Secretar general al municipiului

 dl Toth Szabolcs- Director adm. SC LOCATIV SA

 dna Marina Ciugudean- Șef serviciu SACSTL

 dna Mureşan Ramona – inspector SACSTL

 dl Trifan Cătălin – consilier SACSTL

 Se discută Referatul nr. 1032/13.01.2025 și Anexa elaborate de Serviciul activități culturale, sportive de tineret și locativ cu privire la soluţionarea unor probleme locative.

**Pct.1. Schimb de locuințe**

Comisia aprobă, cu unanimitate de voturi, schimbul de locuinţe dintre Pescar Laurențiu Marcel, domiciliat în str. Molter Karoly, nr. 11/9 și Bucur Camelia Gabriela, domiciliată în str. Molter Karoly, nr. 11/22.

**Pct.2. Recazare**

**2.1**. Comisia este de acord cu recazarea d-lui Nagy Sandor din locuința de serviciu situată în str. Voinicenilor, nr. 22/1 în locuința de serviciu disponibilă, situată în str. Voinicenilor, nr. 22/21.

**2.2.** Comisia este de acord cu recazarea d-nei Luka Karola-Deborah, prin reprezentant legal Vass Maria-Karola (mama) din locuința situată în str. Valea Rece, nr.20/3, în locuința disponibilă situată în str. Ady Endre, nr. 24B/24.

**Pct.3. Includere în contract**

**3.1.** dl Toth: fac precizarea că există o sentință judecătorească prin care a fost stabilit plasamentul nepoatei. Legea permite includerea copiilor. Suntem de acord cu includerea în contract, dar cu condiția ca aceasta să fie pe durata pe care s-a stabilit plasamentul sau pe durata derulării contractului de închiriere cu titularul acestuia.

Comisia aprobă includerea numitei Galbova Diana Jessica în contractul de închirere încheiat de bunica sa, dna Brenduș Ella, pentru locuința situată în str. Ady Endre, nr. 24A/23, pe durata derulării măsurii de protecție specială a plasamentului.

**3.2**. Solicitarea d-lui Arieșan Marin privind includerea în contractul de închiriere a fiicei a rămas fără obiect, având în vedere faptul că fiica figurează ca membru de familie în contractul de închiriere.

**3.3**. Având în vedere faptul că nu sunt îndeplinite condițiile legale, comisia respinge cererea d-nei Gondos Lenke privind includerea acesteia și a fiicei sale, Carculea Tunde Maria în contractul de închiriere încheiat de către fiul acesteia, Carculea Emil, pentru locuința situată în str. Ady Endre, nr. 24A/29.

**Pct.4. Diverse**

**4.1.** Comisia propune amânarea soluționării cererii d-nei Kiss Klara privind repartizarea locuinței situată în str. Sârguinței, nr. 20/21, până la prezentarea deciziei emisă de Casa de Județeană de Pensii Mureș.

**4.2**. Comisia respinge cererea d-nei Fișcă Violeta privind repartizarea locuinței situată în P-ța Trandafirilor, nr. 31/2, având în vedere faptul că nu sunt îndeplinite condițiile legale.

**4.3**. dna Bordi: este o hotărâre de Consiliu local nr. 54/2019 care prevede criterii speciale pentru medici. Au fost luate în considerare acestea în calcularea punctajului la solicianții care sunt cuprinși pe lisele de ANL ?

Dna Mureșan: nu. S-au aplicat criteriile prevăzute de HCL nr. 213/2020.

Dna Bordi: trebuie coroborate.

Dl Toth: să fie preluați solicitanții de pe liste și să se facă o lista conform criteriilor de punctaj pentru medici.

Comisia propune preluarea solicitanților care îndeplinesc condițiile de acces pentru locuințe pentru medici de pe listele existente și calcularea punctajului conform criteriilor de punctaj stabilite pentru locuințele situate în str. Gh. Marinescu, nr. 21, în vederea stabilirii unei liste de priorități, pentru următoarea ședință a Comisiei.

**4.4**. Având în vedere faptul că depunerea cu tardivitate a solicitării, peste termenul legal, nu este justificată, comisia respinge cererea numitei Sărăcuțiu Gabriela privind includerea pe lista solicitanților de locuințe pentru tineri-ANL, pe anul 2025.

Comisia aprobă solicitările numiților Moldovan Levente, Chiru Krisztina, Kalo Lenke Mirabela, respectiv Feri Aranka privind acordarea punctajului conform documentației depuse ( anexa nr. 1) și aprobă listele de locuinţe în vederea atribuirii de locuinţe din fondul locativ de stat, locuinţe sociale, locuinţe pentru chiriaşi evacuabili din locuinţele retrocedate , locuinţe pentru pensionari și locuințe pentru tineri-ANL, destinate închirierii pentru anul 2025 și înaintarea către Consiliul local a proiectului de hotărâre în acest sens.

**Anexă**

**1**.Comisia aprobă cererea de recazarea d-nei Ferenczi Anna Zsuzanna din locuința situată în str. Călărașilor, nr. 66/1 în locuința disponibilă situată în str. Gh. Doja, nr. 125, ap. 1-4.

**2**.dl Kerekes: să fie ofertate persoanele care sunt pe listă în fața doamnei Ravai.

Comisia este de acord cu soluționarea situației d-nei Ravai conform listei de așteptare pentru repartizarea locuințelor cu 2 camere situate în B-dul Pandurilor, nr. 44-46.

* Repartizarea locuințelor disponibile, în funcție de categoria din care fac parte, se realizează conform listelor de priorități existente, precum și în baza cererilor aflate în evidență privind repartizarea/recazarea pentru locuințele situate în B-dul Pandurilor, nr. 44-46.

Semnături: dl Moldovan Călin-Viceprimar \_\_\_\_\_\_\_\_\_\_\_\_\_\_\_\_\_\_

 dl Kerekes Karoly-Consilier local \_\_\_\_\_\_\_\_\_\_\_\_\_\_\_\_\_

 dns Bordi Kinga - Secretar general al municipiului \_\_\_\_\_\_\_\_\_\_\_\_\_\_\_\_\_

 dl Toth Szabolcs - Director adm. SC LOCATIV SA \_\_\_\_\_\_\_\_\_\_\_\_\_\_\_

 dna Marina Ciugudean-Șef serviciu SACSTL \_\_\_\_\_\_\_\_\_\_\_\_\_\_\_\_\_

 dna Mureşan Ramona – inspector SACSTL \_\_\_\_\_\_\_\_\_\_\_\_\_\_\_\_\_\_\_

 dl Trifan Cătălin- consilier SACSTL \_\_\_\_\_\_\_\_\_\_\_\_\_\_\_\_\_\_\_\_

 Întocmit

 Mureșa Ramona-inspector sup SACSTL

 21.01.25